BGYPK régi, két szakos hallgatóinak címzett levél

1. **Szakdolgozat- és portfólióvédés**, valamint **szóbeli felelet** (régi, két szakos mesteres,)

Tisztelt Záróvizsgázó Hallgatók!

2020. április 15-ei tájékoztató levelünkben jeleztük, hogy a járvány miatt kialakult veszélyhelyzetben, a 2020. június 17-19. között szervezendő záróvizsgák során a Nyíregyházi Egyetem 101/2020. (IV.10.) Kormányrendelet 13. § (1) pontja értelmében, valamint a személyes biztonságunk érdekében kizárja, illetve igyekszik minimálisra csökkenteni a vizsga által szükségessé tett személyes kapcsolatokat.

Az tanári mesterszakok záróvizsgája **szakdolgozat-** és **portfólióvédéséből**, valamint **3 szóbeli feleletből** áll.

A fenti képzési formákban érintett hallgatók számára a szakdolgozat- és portfólióvédés **nem**, de a záróvizsga szóbeli felelete **személyes jelenlétet igényel**, így az alábbi feladatokkal és ütemezés szerint fog zajlani.

Május 7-ig megtörtént a **szakdolgozatok** feltöltése, illetve **május 23-áig** kérjük feltölteni a portfóliókat a megadott felületre.

A szakdolgozatok és a portfóliók bírálata elkészül **június 2-ára**. Amikor a bírálók feltöltik a bírálatot ugyanarra a felületre, ahová Önök is feltöltötték a szakdolgozatot és a portfóliót, azok azonnal megtekinthetők lesznek.

A korábban alkalmazott módszert követve, a hallgatók **két**, **maximum 15 kockából álló PPT-t készítenek** a szakdolgozat és portfólió bemutatására, melybe beillesztik a bíráló által feltett kérdésekre a válaszukat. Az elkészült PPT-ket kérjük **PDF formátumban** elküldeni **2020. június 10-ig** az alábbi elektronikus címre:

ugyintezes.bgypk@nye.hu

Kérjük, hogy a file nevét a következő minta alapján alakítsa ki: név\_szak\_szakdolgozat, illetve név\_szak\_portfólió, pl. *mintajanos\_tortenelem\_szakdolgozat*

Felhívjuk a figyelmét, hogy amennyiben a fent megadott határidőre nem küldi meg a szakdolgozat-és portfólióvédés anyagát tartalmazó PPT-ket PDF formátumban, úgy tekintjük, hogy **nem kíván** részt venni a záróvizsgán.

A személyes jelenlétet igénylő **szóbeli vizsga, szóbeli** feleletenként maximum 10 percig tart. Egyszerre két hallgató (egyik felkészül, a másik felel), valamint két vizsgabizottsági tag tartózkodik a teremben. A vizsga biztonságos lebonyolítása érdekében kérjük, hogy a vizsgára a későbbiekben megadott időpontban pontosan jelenjen meg, arcvédő maszkot és kesztyűt szíveskedjék magával hozni, valamint a távolságtartásra vonatkozó biztonsági intézkedéseket tartsák be a Nyíregyházi Egyetem területén való tartózkodás alatt. A vizsga időpontjáról a HSZK Neptun-üzenetben értesíti június 12-éig. Kérjük, kövesse figyelemmel a tájékoztatásainkat.

A szóbeli felelet értékéről közvetlenül a vizsga után tájékoztatjuk, a záróvizsga eredményét pedig a vizsgák lezárása után Neptun-rendszerben a megtalálja.

Bármilyen probléma esetén a fenti email-címen kérhetnek segítséget.

A Nyíregyházi Egyetem mindent megtesz az Önök egészségének megőrzése érdekében. Bízunk megértésükben, együttműködésükben. Eredményes felkészülést és sikeres vizsgát kívánunk!